ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2008 අංක 42 දරන ශ්‍රී ලංකා ණය තොරතුරු
කාර්යාංශය (සංශෝධන) පනත

[සහතිකය සටහත කළේ 2008 දෙසැම්බර් මස 03 වන දින.)
ආණ්ඩුවේ නියමය පරිදි මුද්‍රණය කරන ලදී.
2008 දෙසැම්බර් මස 05 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ 11 වන කොටසේ අතිරේකයක් වශයෙන් පළ කරන ලදී.

2008 අංක 42 දරන ශ්‍රි ලංකා ණය තොරතුරු
කාර්යාංශය (සංශෝධන) පනත

1990 අංක 18 දරන ශ්‍රි ලංකා ණය
තොරතුරු කාර්යාංශය පතත
සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ :—
1. මේ පනත 2008 අංක 42 දරන ශ්‍රී ලංකා ණය තොරතුරු ලුහුඬු නාමය.
කාර්යාංශය (සංශෝධන ) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය” යනුවෙන් සඳහන් කරනු
ලබන) 1990 අංක 18 දරන ශ්‍රී ලංකා ණය තොරතුරු කාර්යාංශය පනතේ
දීර්ඝ නාමයේ “පහසු කරවීමේ අදහසින් යුතුව ණය දෙන ආයතනවලින්
ණය ගැනුම්කරුවන්ට අදාළ වන ණය තොරතුරු එක්රැස් කිරීම පිණිස
ශ්‍රී ලංකා ණය තොරතුරු කාර්යාංශය පිහිටුවීම සඳහා සහ කාර්යාංශයේ
කොටස් හිමියන්ට ඒ තොරතුරු සැපයීම සඳහා ද” යන වචන වෙනුවට
පහත දැක්වෙන කොටස ආදේශ කිරීමෙන් මෙයින් සංශෝධනය කරනු
ලැබේ :—

“පහසු කරවීමේ අදහසින් යුතුව ණය දෙන ආයතනවලින්,
ණය ගැනුම්කරුවන්ට සහ ණය ප්‍රදානය කරන ආයතනවලින්
පාරිභෝගිකයන්ට අදාළ වන ණය තොරතුරු රැස් කිරීම පිණිස
ශ්‍රී ලංකා ණය තොරතුරු කාර්යාංශය පිහිටුවීම සඳහා සහ එම
තොරතුරු ඉල්ලිම මත, කාර්යාංශයේ කොටස් හිමියන්ට සහ එම
තොරතුරු ලබා ගැනීමට හිමිකම් ඇති බලධරයන්ට සහ
ආයතනවලට ඒ තොරතුරු සැපයීම සඳහා ද.".

3. ප්‍රධාන ප්‍රඥප්තියේ 4 වන වගන්තියේ “කොළඹ” යන වචනය
වෙනුවට, එම වගන්තියේ ඵම වචනය ඇති කවර හෝ ස්ථානයක ඒ
වෙනුවට ‘බස්නාහිර පළාත” යන වචන ආදේශ කිරීමෙන්, ඒ වගන්තිය
මෙයින් සංශෝධනය කරනු ලැබේ.

4. ප්‍රධාන ප්‍රඥප්තියේ 5 වන වගන්තිය, එහි (1) වන
උපවගන්තියේ (vii) සහ (viii) වන ඡේද ඉවත් කොට, ඒ වෙනුවට
පහත දැක්වෙන ඡේද ආදේශ කිරීමෙන්, මෙයින් සංශෝධනය කරනු
ලැබේ :-

“(vii) බලපත්‍රලාභී විශේෂිත බැංකුවල අධ්‍යක්ෂ මණ්ඩල වල
අධ්‍යක්ෂවරු වන තැනැත්තන් අතුරින් මුදල් මණ්ඩලය විසින්
නම් කරනු ලබන තැනැත්තෙක් ;

(viii) කොටස් හිමි කල්බදු ආයතන විසින් තෝරා පත් කර ගනු
ලබන තැනැත්තෙක් ; සහ

(ix) කාර්යාංශයේ සාමාන්‍යාධිකාරීවරයා වශයෙන් ධුර දරන
තැනැත්තා ;

5. ප්‍රධාන ප්‍රඥප්තියේ 6 වන වගන්තිය මෙයින් ඉවත් කරනු
ලබන අතර, ඒ වෙනුවට පහත දැක්වෙන වගන්තිය ආදේශ කරනු
ලැබේ :-

6. කාර්යාංශයේ කර්තව්‍ය පහත සඳහන් පරිදි විය
යුතු ය :-
ආර්ථිකයේ සියලු අංශයන්ට සහ විශේෂයෙන්ම
අවිධිමත් අංශයට ණය බෙදා හැරීම පහසු කිරීමේ
අදහසින්:-

(අ) 7අ වගන්තියේ නිශ්චිතව සඳහන් කොට ඇති
තැනැත්තන් හෝ පුද්ගල මණ්ඩල වර්ග
වලින් ණය සහ මුල්‍ය තොරතුරු රැස් කිරීම,
සැසඳීම සහ සංස්ලේෂණය කිරීම ;

(ආ) 7ආ වගන්තියේ නිශ්චිතව සඳහන් කොට
ඇති තැනැත්තන් හෝ පුද්ගල මණ්ඩලවල
ඉල්ලීම මත එම තැනැත්තන්ට හෝ පුද්ගල
මණ්ඩලවලට ණය සහ මුල්‍ය තොරතුරු
සැපයීම ;

(ඇ) ණය ශ්‍රේණිගත කිරීමේ කර්තව්‍ය හාර ගැනීම
සහ එම ණය ශ්‍රේණිගත කිරීම් ඉල්ලා සිටින
යම් විදේශීය හෝ දේශීය නියෝජිත
ආයතනවලට හෝ යම් තැනැත්තකුට එම
ණය ශ්‍රේණිගත කිරීම් ලබා දීම ;

(ඈ) ශ්‍රි ලංකාවේ ණය දෙන ආයතන සහ ණය
ප්‍රදානය කරන ආයතනවල ඉල්ලීම මත
පුද්ගලයන් පිළිබඳ ණය ලකුණු සැපයීම සහ
අනෙකුත් අගය එකතු කළ සේවාවන්
සැපයීම;

(ඉ) කාර්යාංශයේ කොටස්හිමිණය දෙන ආයතන
සහ සහභාගී ණය ප්‍රදානය කිරීමේ ආයතන
සඳහා පර්යේෂණ සහ පුහුණු ව්‍යාපෘති
හාර ගැනීම ; සහ

(ඊ) ආණ්ඩුව විසින් විධාන කරනු ලැබුවහොත්,
චංචල දේපළවල සුරක්ෂිතභාවය පිළිබඳ
අයිතිය ලියාපදිංචි කිරිම සඳහා ආරක්ෂිත
ගනුදෙනු ලියාපදිංචි කිරීමේ කාර්යාලයක්
ක්‍රියාත්මක කිරීම.”.

6. ප්‍රධාන ප්‍රඥප්තියේ 7 වන වගන්තිය පහත දැක්වෙන පරිදි මෙයින් ප්‍රධාන ප්‍රඥප්තියේ
සංශෝධනය කරනු ලැබේ :—

(1) එම වගන්තියේ (අ) සහ (ආ)ඡේද ඉවත්කොට, ඒ වෙනුවට
පහත දැක්වෙන ඡේද ආදේශ කිරීමෙන් :-
“(අ) 7අ වගන්තියේ නිශ්චිතව සඳහන්
කොට ඇති

ආයතනවල දත්ත බැංකුවක් පවත්වාගෙන යාම ;
(ආ) 7අ වගන්තියේ දක්වා ඇති තැනැත්තන්ගෙන් ඕනෑම
තැනැත්තකුගෙන් ණය සහ මුල්‍ය තොරතුරු රැස් කිරිම,
සැසඳීම සහ සංස්ලේෂණය කිරීම;

(2) එම වගන්තියේ (ඈ ) ඡේදය ඉවත්කොට, ඒ වෙනුවට පහත
දැක්වෙන ඡේද ආදේශ කිරීමෙන් :—

“(ඈ) කාර්යාංශය විසින් තීරණය කරනු ලැබිය හැකි
නියම සහ කොන්දේසිවලට යටත්ව, 7ආ වගන්තියේ
සඳහන් තැනැත්තන්ට සහ පුද්ගල මණ්ඩලවලට
ඉල්ලිමක් මත සහ රහසිගතව, ණය සහ මුල්‍ය

(ඇඈ)තොරතුරු හෝ එම තොරතුරුවල යම් වර්ගයක්
සැපයිම හෝ ණය ලකුණු සැපයීම් හෝ වෙනත් අගය
එකතු කළ සේවා සැපයීම ;

කාර්යාංශයේ ණය දෙන ආයතන සහ සහභාගී
ණය ප්‍රදානය කිරීමේ ආයතනවල තීරණවලට
සහාය දැක්වීමේ ක්‍රම වැනි අතිරේක සේවාවන්
සැපයීමේ කාර්ය සඳහා වාණිජ බැංකුවලින් වෙක්පත්
අගරු කිරීමට අදාළ තොරතුරු රැස් කිරීමට භාර
ගැනීම ;

(3) එම වගන්තියේ (ඉ) ඡේදය ඉවත්කොට, ඒ වෙනුවට පහත
දැක්වෙන ඡේදය ආදේශ කිරීමෙන් :-
“(ඉ) ඉදිරිපත් කරනු ලබන ණය සහ මුල්‍ය තොරතුරු සඳහා
හෝ සපයනු ලබන සේවා සඳහා ගාස්තු සහ වෙනත් අය
කිරිම් ලබා ගැනීම හෝ තීරණය කරන ලද දායක
මුදලක් ගෙවන ලෙස නියම කිරීම;"

(4) (ක) ඡේදයට ඉක්බිතිව ම පහත දැක්වෙන අලුත් ඡේද ඇතුළත්
කිරිමෙන් :-
“(කක) 6 වන වගන්තියේ සඳහන් කර්තව්‍ය එලදායී ලෙස
ඉටු කිරීම සඳහා යම් තැනැත්තකු හෝ සමාගමක්
සමග සන්ධානගත වීම සහ ගිවිසුම්වලට ඇතුළත්
වීම සඳහා සහ එහි ව්‍යාපාර කරගෙන යාම සඳහා
ආධාරක සේවා සපයන යම් ව්‍යවසායකයක්
පවත්වාගෙන යාම ;

(කකක) ආණ්ඩුව විසින් විධාන කරනු ලැබුවහොත්, චංචල
දේපළවල සුරැකුම් අයිතිය ලියාපදිංචි කිරීම සඳහා
සුරක්ෂිත ගනුදෙනු ලියපදිංචි කිරීමේ කාර්යාලයක්
ක්‍රියාත්මක කිරිම ;

7. ප්‍රධාන ප්‍රඥප්තියේ 7 වන වගන්තියට ඉක්බිතිව ම පහත
දැක්වෙන අලුත් වගන්ති මෙයින් ඇතුළත් කරනු ලබන අතර, ඒවා
එම ප්‍රඥප්තියේ 7අ සහ 7ආ වගන්ති ලෙස බලාත්මක
විය යුතු ය :—

7අ. මේ පනත යටතේ ස්වකිය කර්තව්‍ය ඉටු කිරීමේ
දී කාර්යාංශය විසින් පහත සඳහන් පුද්ගලයන් සහ
ආයතන සම්බන්ධයෙන් තොරතුරු රැස් කළ
හැකි ය:—

(අ) ණය දෙන ආයතනවල ණය ගැනුම්කරුවන්
සහ අනාගත ණය ගැනුම්කරුවන්
සම්බන්ධයෙන් ;

(ආ) ණය ප්‍රදානය කරන ආයතනවල
පාරිභෝගිකයන් සහ අනාගත පාරිභෝගිකයන්
සම්බන්ධයෙන් ;

(ඇ) රක්ෂණ සමාගම්වලින් රක්ෂණ ඔප්පු දරන්නන්
සහ අනාගතයේ රක්ෂණ ඔප්පු දරන්නන්
සම්බන්ධයෙන් සහ එම ඔප්පුවල පවාරණ
අගය මත ප්‍රදානය කරන ලද ණය
සම්බන්ධයෙන් තොරතුරු ;

(ඈ) පුද්ගලයන් සම්බන්ධයෙන් 1968 අංක 32
දරන පුද්ගලයන් ලියාපදිංචි කිරීමේ පනතේ
විධිවිධාන යටතට ගැනෙන පුද්ගලයන්
ලියාපදිංචි කිරීමේ කොමසාරිස්වරයාගෙන්;

(ඉ) සමාගම් සහ හවුල් ව්‍යාපාර සම්බන්ධයෙන්,
ව්‍යාපාර ලියාපදිංචි කිරීමේ රෙජිස්ට්‍රාර්වරයාගෙන්;

(ඊ) සමාගම් සම්බන්ධයෙන් 2007 අංක 7 දරන
සමාගම් පනත යටතේ පිහිටුවන ලද සමාගම්
සම්බන්ධයෙන් සමාගම් රෙජිස්ට්‍රාර්වරයාගෙන්.

7ආ. (1) ඉල්ලීමක් කරනු ලැබූ අවස්ථාවක දී
කාර්යාංශය විසින් ස්වකිය බලතල ක්‍රියාත්මක කිරීමේ
දී ඉල්ලීමක් කරනු ලැබූ විට, පහත දැක්වෙන
තැනැත්තන්ට හෝ පුද්ගල මණ්ඩලවලට තමන් වෙත
ඇති ණය සහ මුල්‍ය තොරතුරු සැපයිය හැකි ය :—

(අ) යම් තැනැත්තකුගේ ණය ලැබීමේ සුදුසුකම හෝ
ණය යෝග්‍යතාවය ඇගයීමේ හෝ සොයා දැන
ගැනිමේ කාර්ය සඳහා සහ දැනට සිටින
ණය ගැනුම්කරුවන් සමාලෝචනය කිරීමේ
සහ නිරීක්ෂණය කිරීමේ කාර්ය සඳහා සහ
දැනට සිටින ණය ගැනුම්කරුවන්ගේ හිඟ
ණය එකතු කිරීම සඳහා කාර්යාංශයේ
කොටස් හිමි ණය දෙන ආයතනවලට සහ
ජංගම ගිණුම් විවෘත කිරීමේ සහ පවත්වාගෙන
යාමේ කාර්යය සඳහා බලපත්‍රලාහි වාණිජ
බැංකුවලට ;

(ආ) ණය දෙන ආයතනයක අධ්‍යක්ෂවරයකු හෝ
ප්‍රධාන විධායක නිලධරයකු ලෙස පත් කිරීම
හෝ තෝරා පත් කර ගැනීම හෝ නම් කිරීම
සඳහා යම් තැනැත්තකුගේ සුදුසුකම් සොයා
ගැනීමේ කාර්ය සඳහා සහ ණය දෙන ආයතන
නියාමනය සහ අධීක්ෂණය කිරීමේ සහ එම
ආයතනවල ණය විශ්ලේෂණයේ තත්ත්වය වැඩි
දියුණු කිරීමේ කාර්ය සඳහා ශ්‍රී ලංකා මහ
බැංකුවට ;

(ඇ) බලපත්‍රයක් නිකුත් කිරීම සඳහා
ඉල්ලුම්කරුගේ ණය ගැනීමේ සුදුසුකම
ඇගයීම සඳහා සහ අදාළ නීතියක ප්‍රකාරව
විධිවිධාන සලසා ඇති අනුග්‍රහයක් ලබා දීම
සඳහා හෝ අවශ්‍ය තොරතුරු ලබා ගැනීමට
හිමිකම් ඇති බවට මුදල් විෂයය හාර
අමාත්‍යවරයා විසින් ප්‍රකාශයට පත් කරනු
ලබන යම් ආණ්ඩුවේ නියෝජ්‍යායතනයක් හෝ
ආයතනයකට ;

(ඈ) යම් තැනැත්තකුගේ ණය ලැබීමේ සුදුසුකම
සහ ණය යෝග්‍යතාවය ඇගයිමේ සහ සොයා
දැන ගැනිමේ කාර්ය සහ දැනට සිටින
පාරිභෝගිකයන් සමාලෝචනය කිරීමේ සහ
නිරික්ෂණය කිරීම සහ දැනට සිටින
පාරිභෝගිකයන්ගේ හිඟ ණය එකතු කිරිමේ
කාර්ය සඳහා සහභාගී වන ණය ප්‍රදානය
කරන ආයතනවලට ;

(ඉ) ණය දෙන ආයතනවල ණය ගැනුම්කරුවන්
සහ අනාගත ණය ගැනුම්කරුවන් හෝ ණය
ප්‍රදානය කිරීමේ ආයතනවල පාරිභෝගිකයන්
සහ අනාගත පාරිභෝගිකයන් සහ එම
තොරතුරු අදාළ වන වෙනත් යම්
තැනැත්තකුට ;

(ඊ) එම තොරතුරු අදාළ වනුයේ යම් තැනැත්තකුට
ද, එම තැනැත්තාගේ කැමැත්තට යටත්ව
ජාත්‍යන්තර ණය කාර්යාංශවලට ;

(උ) යම් තැනැත්තකුගේ ණය ලැබීමේ යෝග්‍යතාවය
සොයා දැන ගැනීමේ කාර්ය සඳහා සහ එම
තැනැත්තා රක්ෂණය කිරීමේ හැකියාව දැන
ගැනීමේ කාර්ය සඳහා සහ ප්‍රාරක්ෂණ කාර්ය
සඳහා එම තොරතුරු අදාළ වන තැනැත්තාගේ
කැමැත්ත ඇතිව යම් රක්ෂණ සමාගමකට ;

(ඌ) මේ වගන්තියේ කාර්ය සඳහා මුදල් මණ්ඩලයේ
නිර්දේශය මත ගැසට් පත්‍රයේ පළ කරනු ලබන
නියමයක් මගින් අමාත්‍යවරයා විසින් කලින්
කල හඳුනා ගනු ලැබිය හැකි වෙනත්
තැනැත්තන් හෝ පුද්ගල මණ්ඩල.
තොරතුරු ලබා දීමේ දී

(2) කාර්යාංශය මගින් එම
මණ්ඩලය විසින් කලින් කල තීරණය කරනු ලැබිය හැකි
එම තොරතුරු පාවිච්චි කළ හැකි අරමුණු ඇතුළු අදාළ
නියම හා කොන්දේසි කාර්යාංශය විසින් පනවනු ලැබිය
හැකි ය.".

8. ප්‍රධාන ප්‍රඥප්තියේ 10 වන වගන්තිය පහත දැක්වෙන පරිදි ප්‍රධාන ප්‍රඥප්තියේ
මෙයින් සංශෝධනය කරනු ලැබේ :—

(3) වන සහ (4) වන උපවගන්ති ඉවත් කොට, ඒ වෙනුවට පහත
දැක්වෙන උපවගන්ති ආදේශ කිරීමෙන් :-

“(3) මේ වගන්තියේ (1) වන උපවගන්තියේ
විධිවිධානවල කුමක් සඳහන් වුව ද --
(අ) මුදල් මණ්ඩලයේ ලිඛිත අනුමතය ඇතිව,
මණ්ඩලය විසින් තීරණය කරනු ලැබිය හැකි
පරිදි නිකුත් කළ කොටස් ප්‍රාග්ධනයේ
අනුපාතයට අනුව කාර්යාංශයේ
කොටස්, ණය
දෙන ආයතනවලට මණ්ඩලය විසින් වෙන් කිරීම
හෝ පැවරීම කළ හැකි ය ;

(ආ) 6 වන වගන්තියේ (අ),(ආ),(ඇ) සහ (ඈ)
ඡේදවල සඳහන් කටයුතුවලට අදාළ තාක්ෂණය
වැඩි දියුණු කිරිමේ නියැලී සිටින යම්
තැනැත්තකුට මණ්ඩලය විසින් කොටස් වෙන් කළ
හැකි ය.

(4)මූලික කොටස් නිකුත් කිරීමෙන් පසුව කාර්යාංශය
විසින් කොටස් වෙන් කර දීමක් හෝ පැවරීමක් කාර්යාංශය
විසින් තිරණය කරනු ලැබ, මුදල් මණ්ඩලයේ ලිඛිත අනුමතය
ඇතිව සිදු කරනු ලැබිය යුතු ය.

(5) 3 වන සහ 4 වන උපවගන්ති යටතේ කාර්යාංශයේ
කොටස් වෙන්කර දීම හෝ පැවරීම සඳහා අනුමතය ප්‍රදානය
කිරීමේ දී, මුදල් මණ්ඩලය විසින් සියලු අවස්ථාවල දී—
(අ) මුදල් මණ්ඩලය විසින් කාර්යාංශයේ නිකුත් කළ කොටස්
ප්‍රාග්ධනයෙන් සියයට පහළොවකට නොඅඩු ප්‍රමාණයක්
රඳවා තබා ගත යුතු බවට ;

(ආ) මුදල් මණ්ඩලය සහ රාජ්‍ය සංස්ථාවක් වන්නා වූ වෙනත්
යම් ණය දෙන ආයතනයක් විසින් දරනු ලබන සමස්ත
කොටස් දැරිම, කාර්යාංශයේ නිකුත් කළ ප්‍රාග්ධනයෙන්
සියයට පනස් එකකට නොඅඩු විය යුතු බවට ; සහ

(ඇ) රාජ්‍ය සංස්ථාවක් නොවන යම් ණය දෙන ආයතනයක්
හෝ(3) වන උපවගන්තියේ (ආ) ඡේදයේ සඳහන් වෙනත්
යම් තැනැත්තකු විසින් කාර්යාංශයේ නිකුත් කළ කොටස්
ප්‍රාග්ධනයෙන් සියයට දහයකට වැඩි ප්‍රමාණයක් දරනු
නොලැබිය යුතු බවට, සහතික විය යුතු ය.

9. ප්‍රධාන ප්‍රඥප්තියේ 12 වන වගන්තිය මෙයින් ඉවත් කරනු ලබන
අතර, ඒ වෙනුවට පහත දැක්වෙන කොටස ආදේශ
කරනු ලැබේ :—

12 (1) මණ්ඩලය විසින් තිරණය කරනු ලැබිය හැකි
නියම සහ කොන්දේසි මත කාර්යාංශය විසින්, කලින්
කල, යම් ණය දෙන ආයතනවලින් හෝ වෙනත් යම්
දේශීය හෝ විදේශීය ආයතනවලින් ණය ලබා ගත
හැකි ය.

(2) මණ්ඩලය විසින් තීරණය කරනු ලබන
නියමයන්ට අනුකූලව කාර්යාංශයේ කර්තව්‍ය ඉටු කිරීමේ
කාර්ය සඳහා කාර්යාංශය විසින් සෘණ පත්‍ර හෝ වෙනත්
සුරැකුම් පත් නිකුත් කරනු ලැබිය හැකි ය.

(3) (1) වන උපවගන්තිය යටතේ කාර්යාංශය
විසින් ලබා ගන්නා ණය මුදල්වල එකතුව කාර්යාංශයේ
ගෙවා නිමි ප්‍රාග්ධනය මෙන් දෙගුණයකට සමාන මුදලක්
ඉක්මවන අවස්ථාවක දී කොටස් හිමියන්ගෙන්
බහුතරයක එකඟත්වය නොමැතිව ඵම ණය මුදල් ලබා
නොගත යුතු ය.’

10. ප්‍රධාන ප්‍රඥප්තියේ 19 වන වගන්තියට ඉක්බිතිවම පහත
දැක්වෙන අලුත් වගන්තිය මෙයින් ඇතුළත් කරනු ලබන අතර, එය එම
ප්‍රඥප්තියේ 19අ වගන්තිය ලෙස බලාත්මක විය යුතු ය :-

19අ. ( 1) කාර්යාංශයේ එක් එක් මුදල් වර්ෂය අවසන්
වීමෙන් පසු මාස නමයක් ඇතුළත මණ්ඩලය විසින්
කාර්යාංශයේ කොටස් හිමියාගේ වාර්ෂික මහා සභා
රැස්වීමක් පැවැත්විය යුතු ය.

(2) කාර්යාංශය විසින් ඉදිරිපත් කරනු ලබන
වාර්ෂික වාර්තාව සහ ගිණුම් එම රැස්වීමේ දී සලකා
බැලිය යුතු ය.

(3) වාර්ෂික මහා සභා රැස්වීම කැඳවීමේ ක්‍රමය සහ
එම රැස්වීමේ කටයුතු පවත්වාගෙන යාම සම්බන්ධයෙන්
අනුගමනය කළ යුතු කාර්ය පටිපාටිය මණ්ඩලය විසින්
තිරණය කරනු ලැබ උචිත යයි සලකනු ලබන පරිදි පළ
කරනු ලැබිය යුතු ය.’”.

11. ප්‍රධාන ප්‍රඥප්තියේ 21 වන සහ 22 වන වගන්ති මෙයින් ඉවත් ප්‍රධාන ප්‍රඥප්තියේ
කරනු ලබන අතර, ඒ වෙනුවට පහත දැක්වෙන වගන්ති ආදේශ කරනු
ලැබේ :-

21. (1) කාර්යාංශය විසින් හෝ තත් කාර්ය සඳහා
කාර්යාංශය විසින් බලය පවරනු ලබන වෙනත් යම්
තැනැත්තකු විසින් ලිඛිත දැන්වීමක් මගින් එම දැන්වීමේ
නිශ්චිතව සඳහන් කළ හැකි කාල සීමාව ඇතුළත මේ
පනත යටතේ ඉදිරිපත් කිරිමට බැඳී ඇති තොරතුරු
කාර්යාංශයට හෝ බලය පවරන ලද වෙනත් යම්
තැනැත්තකුට හෝ ඉදිරිපත් කරන ලෙස 7අ වගන්තියේ
නිශ්චිතව දක්වා ඇති ආයතනවලට නියම කරනු ලැබිය
හැකි ය.

(2) 7අ වගන්තියේ නිශ්චිතව දක්වා ඇති යම්
ආයතනයක් පිහිටුවීමේ නීතිවල හෝ වෙනත් යම් නීතියක
හෝ පාරිභෝගිකයන් හෝ ණය ගැනුම්කරුවන් සහ 7අ
වගන්තියේ නිශ්චිතව දක්වා ඇති ආයතන අතර එළඹුනු
යම් ගිවිසුමක පටහැනිව කුමක් සඳහන් වුව ද, යම්
දැන්වීමක සඳහන් කාලසීමාව ඇතුළත එම දැන්වීමේ
නියමයන්ට අනුව ක්‍රියා කිරීම එම ආයතනයේ හෝ මේ
පනත යටතේ තොරතුරු ඉදිරිපත් කිරීමට බැඳී සිටින
හෝ (1) වන උපවගන්තිය යටතේ යවනු ලබන
දැන්වීමකට ප්‍රතිචාර වශයෙන් යම් වාර්තාවක් හෝ
තොරතුරු ඉදිරිපත් කිරිමට නියමිත යම් තැනැත්තකුගේ
කාර්ය වන්නේ ය.

(3) මේ පනත යටතේ ස්වකීය කර්තව්‍ය ඉටු කිරීම
සඳහා අවශ්‍ය ප්‍රමාණයට හැර (1) වන උපවගන්තියේ
නියමයන්ට අනුකූලව ඉදිරිපත් කරන ලද යම් වාර්තාවක
අන්තර්ගත යම් තොරතුරු කාර්යාංශය
විසින් පළ කිරීම හෝ යම් තැනැත්තකුට දැනුම් දීම
නොකළ යුතු ය

22. (1) මේ පනතේ කාර්ය සඳහා හැර හෝ වෙනත්
යම් ලිඛිත නීතියක් මගින් හෙළි කිරීමට නියම කරනු
ලැබූ විට හැර, මේ පනත යටතේ කාර්යාංශය වෙත
ඉදිරිපත් කරන ලද යම් තොරතුරක් හෙළි කිරිම හෝ
මේ පනත යටතේ කාර්යාංශය වෙත ඉදිරිපත් කරන
ලද යම් වාර්තාවක් හෝ වෙනත් තොරතුරක්
අධිකරණයක් වෙත හෝ වෙනත් ආයතනයක් වෙත
ඉදිරිපත් කිරීම කාර්යාංශයේ කිසිම අධ්‍යක්ෂවරයකු,
නිලධරයකු හෝ සේවකයකු විසින් නොකළ යුතු ය.

(2) මේ පනතේ කාර්ය සඳහා හැර හෝ වෙනත්
යම් ලිඛිත නීතියක් මගින් හෙළි කරන ලෙස නියම
කරනු ලැබූ විට දී හැර, මේ පනත යටතේ කාර්යාංශය
විසින් ඉදිරිපත් කරන ලද යම් තොරතුරක් හෙළි කිරීමේ
හෝ කාර්යාංශය විසින් ඉදිරිපත් කරන ලද යම්
වාර්තාවක් හෝ වෙනත් තොරතුරක් අධිකරණයට
හෝ වෙනත් ආයතනයකට ඉදිරිපත් කිරීම, ණය
තොරතුරු ලබා ගැනිමට බලය පවරා ඇති යම්
ආයතනයක සේවයේ නියුක්ත කිසිම අධ්‍යක්ෂවරයකු,
නිලධරයකු හෝ සේවකයකු විසින් නොකළ යුතු ය.”.

12. ප්‍රධාන ප්‍රඥප්තියේ 23 වන වගන්තියේ (2) වන උපවගන්තියේ ප්‍රධාන
“ණය දෙන ආයතන” යන වචන වෙනුවට “ණය තොරතුරු ලබා
ගැනිමට බලය පැවරී ඇති ආයතන” යන වචන ආදේශ කිරීමෙන් ඒ
වගන්තිය මෙයින් සංශෝධනය කරනු ලැබේ.

13. ප්‍රධාන ප්‍රඥප්තියේ 26 වන වගන්තියට ඉක්බිතිව ම පහත
දැක්වෙන අලුත් වගන්ති මෙයින් ඇතුළත් කරනු ලබන අතර, ඒවා එම
ප්‍රඥප්තියේ 26අ, 26ආ සහ 26ඇ වගන්ති ලෙස බලාත්මක විය
යුතු ය:-

26අ. ( 1) ණය තොරතුරු හෝ මුල්‍ය තොරතුරු ලබා
ගැනිමට නැතහොත් කාර්යාංශයෙන් වෙනත් අගය එකතු
කළ සේවාවන් ලබා ගැනීමට හිමිකම් ඇති 7ආ
වගන්තියේ නිශ්චිතව දැක්වෙන යම් ආයතනයක
අධ්‍යක්ෂවරයකු, නිලධරයකු හෝ සේවකයකු වන
තැනැත්තකු විසින් 27(1)(අ), (ආ),(ඇ) සහ(ඉ)වගන්ති
යටතේ වරදක් සිදු කර ඇති බවට ප්‍රමාණවත් සාක්ෂි
ඇති බවට කාර්යාංශය සෑහීමට පත් වන්නේ නම්
කාර්යාංශය විසින් එම ආයතනයට එවැනි යම් තොරතුරු
සැපයීම හෝ වෙනත් යම් සේවා සැපයීම අත්හිටුවීම සඳහා
නියමයක් කරනු ලැබිය හැකි ය.

(2) (1) වන උපවගන්තිය යටතේ නියමයක් කිරීමට
පෙර, ( 1) වන උපවගන්තියේ සඳහන් යම්
ආයතනයකට කරුණු ඉදිරිපත් කිරීමේ අවස්ථාවක්
කාර්යාංශය විසින් ලබා දිය යුතු ය.

(3) ඉහත (1) වන ඡේදය යටතේ කාර්යාංශය
විසින් ණය සහ මුල්‍ය තොරතුරු ලබා දීම හෝ අනෙකුත්
සේවාවන් සැපයීම නතර කිරීමට තීරණය කර ඇති
අවස්ථාවක එවැනි යම් ආයතනයක් කාර්යාංශයේ
කොටස් ප්‍රාග්ධනයෙන් හිමි කර ගෙන ඇති කොටස්
වහාම මුල්‍ය මණ්ඩලය නමින් පවරන ලෙස එවැනි
කොටස් හිමි ණය දෙන ආයතනයකට නියම කළ
යුතු ය.

26ආ. කාර්යාංශය විසින් නිකුත් කරන ලද යම් ණය
ඔම්බුඩ්ස්මන්වරයා සහ මුල්‍ය පිළිබඳ තොරතුරක අන්තර්ගත තොරතුරු
සම්බන්ධයෙන් 7අ සහ 7ආ වගන්තිවල සඳහන් යම්
ආයතනයක් හෝ එම තොරතුරු අදාළ වන යම්
තැනැත්තෙක් සහ කාර්යාංශය අතර ඇති වන ආරාවුලකට
අදාළ යම් පැමිණිල්ලක් මුල් අවස්ථාවේ දී විභාග කොට
තීරණය කිරීම සඳහා මුල්‍ය ඔම්බුඩ්ස්මන්වරයාට තනි
සහ අනන්‍ය අධිකරණ බලය තිබිය යුතුය.

26ඇ. (1) නියම කිරිම සඳහා මේ පනත මගින්
නියමිත සියලු කාරණා සම්බන්ධයෙන් හෝ නියෝග
සෑදීම සඳහා මේ පනත මගින් බලය පවරා ඇති කාරණා
සම්බන්ධයෙන් අමාත්‍යවරයා විසින් නියෝග සාදනු
ලැබිය හැකි ය.

(2) (1) වන උපවගන්තිය මගින් පවරා ඇති
බලතලවල ව්‍යාප්තියට අගතියක් නොමැතිව පහත
සඳහන් කරුණු සියල්ල හෝ ඉන් යම් කරුණක්
සම්බන්ධයෙන් අමාත්‍යවරයා විසින් නියෝග සාදනු
ලැබිය හැකි ය :—

(අ) 7ආ ඡේදයේ නිශ්චිතව දක්වා ඇති ආයතන
විසින් අනුගමනය කළ යුතු ආචාර ධර්ම සංග්‍රහය
නිශ්චිතව දක්වමින් ;

(ආ) ණය හා මුල්‍ය තොරතුරු අදාළ වන්නේ යම්
තැනැත්තකුට ද එම තැනැත්තා විසින් ණය සහ
මූල්‍ය තොරතුරු වාර්තාවේ ඇතුළත් දත්තයන්ට
අදාළ වැරදි සටහන් අභියෝගයට ලක් කිරීම
සඳහා සහ ඒවා වැරදි බවට ඔප්පු වුවහොත් එම
වාර්තා නිවැරදි කිරිමට ගත යුතු ක්‍රියා පටිපාටිය
දක්වමින් ;

(ඇ) නිදහස් කිරීමට ඇති ණය සහ මුල්‍ය
තොරතුරුවලට අදාළව කාර්යාංශය විසින්
නිකුත් කිරීමට ඇති විවිධ වාර්තාවල ඇතුළත්
කළ යුතු වූ ද, මණ්ඩලය විසින් අවශ්‍ය යයි
සලකනු ලබන්නා වූ ද, අදාළ විස්තර නිශ්චිතව
දක්වමින් සහ එම රිති සහ නියෝග මේ පනතේ
විධිවිධානවලට අනනුකූල නොවන බවට තොරතුරු
නිශ්චිතව දක්වමින්;

(ඈ) මේ පනත ප්‍රකාරව කාර්යාංශය වෙත
සහ වාර්තා ඉදිරිපත් කිරීමේ දී ආයතන සහ
තැනැත්තන් විසින් භාවිත කිරීමට ඇති ආකෘති
පත්‍ර සහ ආකෘති නිශ්චිතව දක්වමින්.”.

14. ප්‍රධාන ප්‍රඥප්තියේ 27 වන වගන්තිය පහත දැක්වෙන පරිදි ප්‍රධාන ප්‍රඥප්තියේ
මෙයින් සංශෝධනය කරනු ලැබේ :—

(1) (1) වන උපවගන්තියේ—
(අ) (ඇ) ඡේදය ඉවත් කොට ඒ වෙනුවට පහත දැක්වෙන ඡේදය
ආදේශ කිරීමෙන් :—
“(ඇ) මේ පනතේ විධිවිධාන හෝ එය යටතේ සාදන ලද
යම් රීතියක හෝ නියෝගයක විධිවිධාන
උල්ලංඝනය කරන;”.

(ආ) (ඈ) ඡේදයේ “කාර්යාංශයේ අධ්‍යක්ෂවරයකු” යන වචන
වෙනුවට “කාර්යාංශයේ හෝ යම් ඒකාබද්ධ ව්‍යවසායක
හෝ සන්ධානයක අධ්‍යක්ෂවරයකු” යන වචන ආදේශ
කිරීමෙන් ;

(ඇ) (ඉ) ඡේදය ඉවත් කොට ඒ වෙනුවට පහත දැක්වෙන ඡේදය
ආදේශ කිරීමෙන් :-

“(ඉ) කාර්යාංශයෙන් තොරතුරු ලබා ගැනීමට හිමිකම්
ඇති 7ආ වගන්තියේ නිශ්චිතව දක්වා ඇති යම්
ආයතනයක අධ්‍යක්ෂවරයකු, නිලධරයකු හෝ
සේවකයකු විසින්, එවැනි ආයතනයක් විසින්
කාර්යාංශයෙන් ලබා ගත් යම් ණය හෝ මුල්‍ය
තොරතුරක්, ඒ තොරතුරු හෙළි කිරීමට තමාට මේ
පනතින් බලය දෙන ලද කාර්යයක් නොවන යම්
කාර්යයක් සඳහා යම් තැනැත්තකුට හෙළි
කරන ;"

(2) (2) වන උපවගන්තියේ, ‘රුපියල් එක්ලක්ෂයකට නොවැඩි
දඩයකට” යන වචන වෙනුවට “රුපියල් මිලියන ඵකකට
නොවැඩි දඩයකට” යන වචන ආදේශ කිරීමෙන්.

(3) (4) වන උපවගන්තියේ, “27( 1)(අ) හෝ (ආ) යටතේ කරන
ලද වරදෙහි අවස්ථානුගත කරුණු සැලකිල්ලට ගනිමින් රුපියල්
පනස් දහසකට නොවැඩි'' යන වචන වෙනුවට “( 1) වන
උපවගන්තිය යටතේ වරදකරු කරනු ලැබූ විට රුපියල් මිලියන
එකකට නොඅඩු” යන වචන ආදේශ කිරිමෙන්.

15. ප්‍රධාන ප්‍රඥප්තියේ 29 වන වගන්තිය පහත දැක්වෙන පරිදි
මෙයින් සංශෝධනය කරනු ලැබේ :—
(1) “ලංකා බැංකුව” යන යෙදුමේ අර්ථ නිරූපණයට පෙරාතුව ම
පහත දැක්වෙන අලුත් අර්ථ නිරූපණ ඇතුළත් කිරීමෙන් :—

· “ආශ්‍රිත සාමාජිකයා” යන්නෙන් ණය තොරතුරු මුදා හැරීමට
සහ වෙනත් සේවා සැපයීමට කාර්යාංශය විසින්
අධිකාරිය සම්බන්ධයෙන් සහ ගාස්තු සහ වෙනත් දීමනා
ගෙවිමට අදාළ නියම සහ කොන්දේසි සම්බන්ධයෙන්
කාර්යාංශය සමඟ දායක ගිවිසුමකට ඇතුළත් වී ඇති
මේ පනතේ 7ආ වගන්තියේ විශේෂිතව දක්වා ඇති යම්
ආයතනයක් අදහස් වේ ;

“ණය ගැනුම්කරු” යන්නෙන්, යම් ණය දෙන ආයතනයක්
විසින් යම් තැනැත්තකුට යම් ණය සීමාවක් අනුමත කර
ඇති තැනැත්තෙක් අදහස් වන අතර, ඔහු එම ණය මුදල
ප්‍රයෝජනයට ගනු ලැබුව ද, නැති වුව ද ඊට—

(අ) සමාගමක් හෝ සංස්ථාවක් සම්බන්ධයෙන් වන
විට, එහි පාලිත සමාගම්, ආශ්‍රිත සමාගම් ;
(ආ) ව්‍යාපාරයක් සම්බන්ධයෙන් වන විට, එහි
අයිතිකරු හෝ යම් කොටස්කරුවකු හෝ ඉහතින්
වූ අවුරුදු දෙකක් ඇතුළත දී කොටස්කරුවකු වූ
තැනැත්තෙක් ; සහ

(ඇ) පුද්ගලයකු සම්බන්ධයෙන් වන විට, එම
පුද්ගලයා කොටස්කරුවකු වන්නේ හෝ හිමිකරු
වන්නේ යම් ව්‍යාපාරයක ද, එම ව්‍යාපාරය හෝ
එම පුද්ගලයා ඉහතින් ම වූ අවුරුදු දෙකක්
ඇතුළත කොටස්කරුවකු වූ ව්‍යාපාරයක්;

(2) “මහ බැංකුව” යන යෙදුමේ අර්ථ නිරූපණයට ඉක්බිතිවම පහත
දැක්වෙන අර්ථ නිරූපණය ඇතුළත් කිරීමෙන් :-

“ණය තොරතුරු” යන්නෙන්—
(i) ණය දෙන ආයතනයක් විසින් යම් ණය
ගැනුම්කරුවකුට හෝ ණය ගැනුම්කරුවන්
කණ්ඩායමකට ප්‍රදානය කරන ලද ණය පහසුකම්
පිළිබඳ විස්තරවලට අදාළ යම් තොරතුරක් ;

(ii) යම් ණය ගැනුම්කරුවකුට හෝ ණය
ගැනුම්කරුවන් කණ්ඩායමකට ප්‍රදානය කරන
ලද ණය පහසුකම් සඳහා අවස්ථාවෝචිත පරිදි
යම් ණය ගැනුම්කරුවකුගෙන් හෝ ණය
ගැනුම්කරුවන් කණ්ඩායමකින් ණය දෙන
ආයතනයක් විසින් ලබා ගෙන ඇති සුරැකුම්වල
ස්වභාවයට අදාළ යම් තොරතුරු ;

(iii) ස්වකීය ගනුදෙනුකරුවන්ගේ යම් කණ්ඩායමකට ණය
දෙන ආයතනයක් විසින් ඉදිරිපත් කරන ලද ඇප
සහතිකයකට හෝ වෙනත් යම් අරමුදල් පාදක
කර ගත් පහසුකමකට අදාළ යම් තොරතුරු ;

(iv) තමා වෙනුවෙන් හෝ වෙනත් යම් තැනැත්තකු
වෙනුවෙන් ණය දෙන ආයතනයකට හෝ ණය
ප්‍රදානය කිරීමේ ආයතනයකට ණය
ගැනුම්කරුවන් විසින් සහ පාරිභෝගිකයන්
විසින් ඉදිරිපත් කරනු ලබන යම් ඇප සහතිකවලට
අදාළ යම් තොරතුරු ;

(v) පාරිභෝගිකයකුට ණය ප්‍රදානය කිරීමේ
ආයතනයක් විසින් ප්‍රදානය කරන ලද ණය
පහසුකම් පිළිබඳ විස්තරවලට අදාළ යම්
තොරතුරු ;

(vi) යම් ණය ගැනුම්කරුවකුගේ හෝ ණය
පාරිභෝගිකයන්ගේ වත්පොහොසත්කම්, විස්තර,
ණය ගනුදෙනුවල විස්තර හා ඉතිහාසය සහ ණය
ලබා දීමට ඇති සුදුසුකමට අදාළ යම් තොරතුරු ;

(vii) කලින් කල අධ්‍යක්ෂ මණ්ඩලය විසින් තීරණය
කරනු ලබන යම්, ණය පහසුකමක හෝ ණය
පහසුකම් වර්ගයේ ස්වභාවය මත තීරණය වෙමින්
සීමිත හෝ අසීමිත කාලයක් සඳහා යම් ණය
පහසුකමක ඉතිහාසයට අදාළ යම් තොරතුරු ;

(viii) යම් චෙක්පතක් අගරුවීමේ දින සිට අවුරුදු
දෙකක කාලයක් සඳහා වාණිජ බැංකුවක යම්
ගනුදෙනුකරුවකුගේ චෙක්පතක් අගරුවීමට
අදාළ විස්තර සම්බන්ධයෙන් වූ තොරතුරු ;

(ix) ණය ප්‍රතිපත්තිය වඩාත් විධිමත් කිරීම සඳහා
අදාළ බවට කාර්යාංශය විසින් සලකනු ලබන
වෙනත් යම් තොරතුරු ;

(x) අවුරුදු දෙකක කාලයක් ඇතුළත රජයේ
නියෝජ්‍යායතනයක් විසින් යම් තැනැත්තකුට
ප්‍රදානය කරන ලද අනුග්‍රහ පිළිබඳ විස්තර
සම්බන්ධයෙන් වූ යම් තොරතුරු ;

(xi) රක්ෂණ සමාගම් මගින් සපයා දී ඇති වූ ද, වාරික
මගින් ගෙනු ලබන්නා වූ ද රක්ෂණ ඔප්පු පිළිබඳ
විස්තර සම්බන්ධයෙන් වූ තොරතුරු ;

(xii) ණය සහ මුල්‍ය තොරතුරු ලබා ගැනීමට හිමිකම්
ඇති යම් ආයතනයක් විසින් හෝ එම තොරතුරු
අදාළ වන තැනැත්තා විසින් කරන ලද ඉල්ලීම්
පිළිබඳ විස්තර සම්බන්ධයෙන් වූ තොරතුරු ;

(xiii) ණය ලකුණු ,
අදහස් වන අතර, අදාළ තැනැත්තාගේ නම, උපන් දිනය, උපත
ලියාපදිංචි වීමේ දිනය, හැඳුනුම්පත් අංකය, අතීත සහ වර්තමාන
ලිපිනයන්, සම්බන්ධ වීමේ තොරතුරු, විවාහක, අවිවාහක බව,
කලත්‍රයාගේ නම, අතීත සහ වර්තමාන රැකියාව/ව්‍යාපාරය,
පුද්ගලයාගේ අනන්‍යතාවය පිළිබඳ වෙනත් තොරතුරු ඊට
ඇතුළත් වේ.”.

‘ණය ප්‍රදානය කිරීමේ ආයතනය” යන්නෙන් ණය මත භාණ්ඩ
සහ සේවා හෝ උපයෝගීතා සේවා සපයන්නා වූ ද, එම භාණ්ඩ,
සේවා සහ උපයෝගීතා ණය මත සැපයීමේ දී එය ජාතික
ආර්ථිකය කෙරෙහි සිදු කරන බලපෑම සැලකිල්ලට ගෙන
මණ්ඩලයේ නිර්දේශය මත මුදල් විෂයය භාර අමාත්‍යවරයා
විසින් ගැසට් පත්‍රයේ පළ කරනු ලබන නියමයක් මගින්
ප්‍රකාශයට පත් කරනු ලබන යම් ආයතනයක් අදහස් වේ ;

(3) “ලංකා සංවර්ධන මුල්‍ය සංස්ථාව” යන යෙදුමේ අර්ථ නිරූපණය
ඉවත් කිරීමෙන්.
(4) “මුදල් සමාගම” යන යෙදුමේ අර්ථ නිරූපණයට ඉක්බිතිව ම
පහත දැක්වෙන අර්ථ නිරූපණ ඇතුළත් කිරීමෙන් :—

“මුල්‍ය කල්බදු ආයතනයක්” යන්නෙන්, 2000 අංක 56 දරන
මුල්‍ය කල්බදු පනතින් අර්ථානුකූලව වූ මුල්‍ය කල්බදු
ආයතනයක් අදහස් වේ ;

“මුල්‍ය තොරතුරු” යන්නෙන්, සමාගමක් විසින් හෝ ව්‍යාපාර
ලියාපදිංචි කිරීමේ ආඥා පනත යටතේ (149 වන
අධිකාරය) ලියාපදිංචි වූ වෙනත් ව්‍යාපාරයක් විසින්
පවත්වා ගෙන යනු ලබන ශේෂ පත්‍රයකින්, ලාභ අලාභ
ගිණුමකින්, ආදායම් ප්‍රකාශයකින් සහ වෙනත්
ගිණුම්වලින් උපුටා ගනු ලැබුවා වූ ද ශ්‍රී ලංකා වරලත්
ගණකාධිකාරීන්ගේ ආයතනය වෙත ලියාපදිංචි වූ
සුදුසුකම්ලත් විගණකවරයකු විසින් විගණනය කරනු
ලැබූවා වූ ද දත්තයන් අදහස් වේ ;

“මුල්‍ය ඔම්බුඩ්ස්මන්වරයා” යන්නෙන්, 2007 අංක 7 දරන
සමාගම් පනත යටතේ සංස්ථාගත කරනු ලැබූ
සීමාසහිත ශ්‍රී ලංකා බැංකුකරුවන්ගේ ආයතනය (ඇප)
සමාගමේ මුදල් ඔම්බුඩ්ස්මන්වරයා යන නමින්
සංස්ථාපිත මණ්ඩලය යටතේ ධුරය දරන තැනැත්තා
අදහස් වේ ;

“රක්ෂණ සමාගම” යන්නෙන්, රක්ෂණ ව්‍යාපාර කටයුතු කර
ගෙන යාම සඳහා 2000 අංක 43 දරන රක්ෂණ
කර්මාන්තය නියාමනය කිරීමේ පනත යටතේ
ලියාපදිංචි කරන ලද සමාගමක් අදහස් වේ ;

“ණය දෙන ආයතනය” යන්නෙන් :-
(අ) බලපත්‍රලාභී වාණිජ බැංකුවක් ;
(ආ) බලපත්‍රලාහි විශේෂිත බැංකුවක්;
(ඇ) මුල්‍ය සමාගමක්;
(ඈ) මුල්‍ය කල්බදු ආයතනයක් ;
(ඉ) කොටස් ප්‍රාග්ධනයෙන්(90%)ක් සියයට අනුවක්
ඉහත (අ), (ආ),(ඇ) හෝ(ඈ)ඡේදවල සඳහන්
යම් ආයතනයක් සතුව ඇති යම් විශේෂ කාර්ය
ආයතනයක් ;

(ඊ) ණය සැපයීමේ කාර්යයෙහි නියැලී සිටින්නා වූ ද
මුල්‍ය ස්ථාවරය සැලකිල්ලට ගෙන මණ්ඩලය
විසින් කරනු ලබන නිර්දේශය මත මේ පනතේ
කාර්ය සඳහා ණය දෙන ආයතනයක් බවට, මුදල්
විෂයය භාර අමාත්‍යවරයා විසින් ගැසට් පත්‍රයේ
පළ කරනු ලබන නියමයක් මගින් ප්‍රකාශයට
පත් කරනු ලබන්නා වූ ද, වෙනත් යම්
ආයතනයක්.”.

(5) “ණය දෙන ආයතනය” යන යෙදුමේ අර්ථ නිරූපණය ඉවත්
කිරීමෙන්;
(6) “බලපත්‍රලාභී වාණිජ බැංකුවක්” යන යෙදුමේ අර්ථ නිරූපණයට
ඉක්බිතිව ම පහත දැක්වෙන අර්ථ නිරූපණය ඇතුළත්
කිරීමෙන් :-

‘“බලපත්‍රලාභී විශේෂිත බැංකුව" යන්නෙන්, 1988 අංක 30
දරන බැංකු පනතේ අර්ථානුකූලව වූ බලපත්‍රලාභී
විශේෂිත බැංකුවක් අදහස් වේ;"

(7) “ශ්‍රී ලංකා ජාතික සංවර්ධන බැංකුව '' සහ ''ජාතික ඉතිරි කිරීමේ
බැංකුව” යන යෙදුම්වල අර්ථ නිරූපණ ඉවත් කිරීමෙන්.

(8) “මහජන බැංකුව” යන යෙදුමේ අර්ථ නිරූපණයට ඉක්බිතිව ම
පහත දැක්වෙන අර්ථ නිරූපණය ඇතුළත් කිරීමෙන් :-

“සහභාගී වන ණය ප්‍රදානය කිරීමේ ආයතනය” යන්නෙන්
කාර්යාංශයේ ආශ්‍රිත සාමාජිකයකු වීම සඳහා
කාර්යාංශය සමඟ ගිවිසුමකට ඇතුළත් ව් ඇති ණය
ප්‍රදානය කිරීමේ ආයතනයක් අදහස් වේ;

“විශේෂ කාර්ය ආයතනය” යන්නෙන් සුරැකුම්පත්කරණය
කිරීමේ කාර්ය සඳහා සහ ඊට සම්බන්ධ හෝ ඊට
ආනුෂංගික කාර්ය සඳහා පමණක් පිහිටුවනු ලැබුවා වූ
ද, භාරයක් ඇතුළු සංස්ථාගත හෝ සංස්ථාගත
නොකරන ලද මණ්ඩලයක් අදහස් වේ ;

“අගය එකතුකළ සේවාවන්” යන්නෙන්, ණය සහ මුල්‍ය
තොරතුරු ලබා ගැනීමට සුදුසුකම් ලත් ආයතන
සින් අවසරලත් කාර්ය සඳහා ණය සහ මුල්‍ය තොරතුරු
භාවිත කිරීම පහසු කිරීමේ අදහසින් හෝ ණය පිළිබඳ
වංචා සහ පැහැර හැරීම් අවම කිරීමේ අදහසින් සහ
සංඛ්‍යා ලේඛනාත්මක හෝ වෙළෙඳපොල ප්‍රවනතාවක්
ඇති විශ්ලේෂණ වාර්තා සැපයීමේ අදහසින් මේ පනතේ
7අ වගන්තියේ හෝ වෙනත් යම් ලිඛිත නීතියක සඳහන්
ආයතනවලින් ලබා ගත් තොරතුරු භාවිත කරමින්
අතිරේක තොරතුරු හෝ සංඛ්‍යා ලේඛන ලබා දීම අදහස්
වේ.”.

16. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.